وقف قاض اتحادي أميركي مع محامي نجم كرة القدم العالمية كريستيانو رونالدو ضد مرا كانت رفعات دعوى قضائية على اللعاب البرتغالي وطالبات فيها بتعويض جديد، كثر من 375 ألف دولار اللي خداتهم كتسوية في 2010، بعدما قالت أن رونالدو اغتاصبها في لاس فيكَاس. قاضي الصلح في نيڤادا، دانيال ألبريكَتس انتقاد ليزلي مارك ستوفال، محامي المانكان مولات الدعوى، اللي سميتها كاثرين مايوركَا ، حيت بنا القضية كاملة على وثائق مسربة ومشفورة، من بينها محادثات خاصة بين كريستيانو رونالدو مع المحامين ديالو. وكتب ألبريكَتس في التوصية ديالو إلى قاضية المقاطعة الأميركية جنيفر دورسي قائلا: “إن رفض قضية مايوركَا بسبب السلوك غير الملائم لمحاميها هو نتيجة قاسية... لكنها، للأسف، العقوبة المناسبة الوحيدة لضمان نزاهة العملية القضائية”. ومزال مامعروفش رد فعل المانكان على هاد التطور اللي وقع فالضوصي، وحتى المحامي ديالها مزال ماقالو والو، رغم أنه فالغالب غادي تطعن فالتوصية اللي دار القاضي دانيال ألبريكَتس. 
قضية اغتصاب كريستيانو رونالدو لمانكان رجعات للواجهة